ඒ අනුව කොරෝනා දෙවන රැල්ල ආරම්භ වූ ඔක්තෝම්බර් 04 වැනිදා සිට මේ දක්වා ගතවූ කාලය තුළ කොළඹ දිස්ත්‍රික්කයෙන් හඳුනාගෙන ඇති සමස්ත ආසාදිතයින් සංඛ්‍යාව 15,624 ක්.එසේම, කළුතර දිස්ත්‍රික්කයෙන් ආසාදිතයින් 164 දෙනෙකු, ගම්පහ දිස්ත්‍රික්කයෙන් ආසාදිතයින් 79 දෙනෙකු, මහනුවර දිස්ත්‍රික්කයෙන් ආසාදිතයින් 46 දෙනෙකු, මාතර දිස්ත්‍රික්කයෙන් ආසාදිතයින් 26 දෙනෙකු සහ ගාල්ල දිස්ත්‍රික්කයෙන් ආසාදිතයින් 18 දෙනෙකු ඊයේ වාර්තා වී තිබුණා.කළුතර දිස්ත්‍රික්කයේ කොරෝනා අවදානම සීග්‍රයෙන් ඉහළ ගොස් ඇති බව පවසන රජයේ වෛද්‍ය නිලධාරීන්ගේ සංගමයේ සංස්කාරක වෛද්‍ය හරිත අලුත්ගේ කියා සිටියේ සෞඛ්‍ය බලධාරීන්ගේ අවධානය ඒ සඳහා යොමුවිය යුතු බවයි.මේ අතර, බස්නාහිර පළාතෙන් පිටවන පුද්ගලයින් සම්බන්ධයෙන් සිදුකරන ක්ෂණික ප්‍රතිදේහ පරීක්ෂණ හෙවත් රැපිඞ් ඇන්ටිජන් පරීක්ෂණ අද (19) දිනයේද සිදුකරන බව පොලීසිය පවසනවා.